تورک میللت وکیل‌لری سوئیس‌ین ژنو شهرینده تشکیل ائدیلن پارلامنتلرآراسی بیرلیگین 135-جی ییغینجاغیندا فتح الله چی ترور تشکیلاتی‌نین (فتو) 15 ژوئیه‌ده‌کی اوغورسوز چئوریلیش جهدی موضوعلو ایستند آچدی.
عمومی ییغینجاغدا تورکیه هئیتینه باشچی‌لیق ائدن عدالت و اینکیشاف پارتیسی‌نین توکات شهرین‌دن میللت وکیلی جوشکون چاکیر آچدیق‌لاری ایستندده 15 ژوئیه گؤرونتولو و فرق‌لی دیل‌لرده باسیلمیش کیتابچا‌لارلا آنلاتما ایمکانی الده ائتدیک‌لرینی سؤیله‌‌دی.
جوشکون چاکیر قئید ائتدی کی، توپلام 171 اؤلکه‌دن مین‌لرله اینسانین ایشتیراک ائتدیگی ییغینجاقدا آچدیغیمیز ایستند ماراقلا قارشیلاندی.
بویلکی ییغینجاغین اساس موضوعسو بیزیم بؤلگه‌میزده یاشادیغیمیز پروبلئم‌لرله اوست-اوسته دوشور. تورکیه‌نین ده دستکی ایله سوریه‌یه و حلب-ه ائدیله‌جک اینسانی یاردیم‌لاری احاته ائدن عاجیل اساس گوندم مادده‌سی سسه قویولا‌راق قبول ائدیلدی. همچنین دونیادا قادین و اوشاق‌لارین قارشیلاشدیق‌لاری پروبلئم‌لر ده موذاکیره ائدیلدی.
چاکیر کئچیریلن ییغینجاق‌لار زامانی دیگر اؤلکه‌لردن گلن هئیت‌لرله ده ایکی طرف‌لی گؤروش‌لر کئچیردیک‌لرینی سؤزلرینه علاوه ائتدی.
